Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 349/11/2201	Dunajská Streda, 28.9.2012
EEČ : 2-16-129-2012

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Dunajská Streda
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
Obsahom zmieru je:
Obvinený dňa 16. 08. 2012 poukázal na účet Krajskej prokuratúry Trnava celkovú sumu v o výške 200,- € , z ktorých 50 % t.j. 100,- € je určených na všeobecne prospešné účely a to Základnej škole XXXXX s VJM v Okoči a 50 %, t.j. 100,- € štátu  na peňažnú pomoc obetiam trestnej činnosti. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby XXXXX pod spisovou značkou XXXXX
dňa 5. marca 2011 v čase okolo 10.05 hod. na ceste I. triedy č. 63 v km 41.80 v smere z Dunajskej Stredy do Šamorína viedol osobné motorové vozidlo zn. XXXXX XXXXX kedy v štvorramennej križovatke, začal s predbiehacím manévrom pred ním idúceho vľavo odbočujúceho vozidla zn. XXXXX XXXXX vedeného poškodenou XXXXX, v dôsledku čoho prednou pravou časťou vozidla narazil do ľavej prednej časti vozidla poškodenej, poškodená XXXXX XXXXX utrpela v dôsledku dopravnej nehody zranenia a to : otras mozgu, podpavúčnicové krvácanie malého rozsahu v spánkovej oblasti vľavo a udretie kolena vpravo, ktoré si vyžiadali liečbu spojenú s práceneschopnosťou v trvaní od 5. 03. 2011 do 15.5. 2011, podľa znaleckého posudku

Odôvodnenie: 
Uznesením policajta Okresného riaditeľstva Policajného zboru, Okresného dopravného inšpektorátu XXXXX ČVS: XXXXX zo dňa 28. 12. 2011 bolo XXXXX vznesené obvinenie za prečin ublíženia na zdraví podľa § 158 Tr. zák. na tom skutkovom základe tak, ako je to uvedené  vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. t.j. 5 rokov.

Obvinený slobodne a vážne, zrozumiteľne a určito vyhlásil, že spáchal skutok, za ktorý je stíhaný.

Poškodená XXXXX XXXXX dňa 20. 07. 2012 pred uzavretím zmieru na Okresnom súde v Dunajskej Strede v prítomnosti probačného a mediačného úradníka XXXXX vyhlásila, že obvinený jej z titulu odškodnenia nad rámec poistného plnenia zo zákonného zmluvného poistenia, t.j. podľa zákona č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla, vyplatil peňažnú sumu vo výške 800,- €, čím považuje svoje nároky na náhradu škody vo vzťahu k obvinenej v predmetnej veci za plne uspokojené, zároveň vlastnoručne podpísala písomné vyhlásenie s označeným obsahom.

Obvinený dňa 16. 08. 2012 poukázal na účet Krajskej prokuratúry Trnava celkovú sumu vo výške 200,- € , z ktorých 50 % t.j. 100,- € je určených na všeobecne prospešné účely a to  Základnej škole s VJM XXXXX v Okoči a 50 %, t.j. 100,- € štátu  na peňažnú pomoc obetiam trestnej činnosti. 

Označenú sumu možno považovať za primeranú závažnosti spáchaného trestného činu.

Obvinený a poškodená s týmto spôsobom vybavenia veci vyslovili súhlas.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná. (§ 215 ods. 6 Tr. por.)

XXXXX